वार्ड संख्या 32 33 में सड़क और नाली की सुविधाएं नहीं होने से परेशानी
सरकारस्वच्छता अभियान को लेकर एक ओर करोड़ों रुपए खर्च कर रही है, वहीं दूसरी ओर शहर के कई वार्डों के लोग दूषित भरे माहौल में रहने को मजबूर है। वार्ड संख्या. 33 32 में मुलभूत सुविधाओं के अभाव में रहवासियों का जीना मुहाल हो गया है। घरों से निकलने वाला दूषित पानी सड़क पर पसर जाता है। वहीं क्षतिग्रस्त मार्गों से आवागमन मुश्किल हो रखा है। रहवासियों ने कई बार जनप्रतिनिधियों नगर परिषद को मुलभूत सुविधाएं उपलब्ध करवाने की मांग की, लेकिन सुध नहीं ली जा रही है।
वार्डसंख्या. 32 : शहरके रेलवे लाइन की दूसरी ओर बसा वार्ड संख्या 32 में आज भी मुलभूत सुविधाओं का अभाव है। अधिकांश गलियाें में सड़कों का निर्माण नहीं होने से गड्ढ़े बने हुए हैं। वहीं खाली भूखंडाें में उगी घनी बबूल की झाड़ियां भी परेशानी की वजह बनी हुई है। बबूल की झाड़ियां दूषित पानी के भराव से मच्छर पनप रहे हैं। इससे मौसमी बीमारियां होने का डर सता रहा है। वहीं रोडलाइट के अभाव में शाम ढलने के साथ ही अंधेरा पसर जाता है। दशकों से आबाद इस वार्ड के वाशिंदे आज भी मुलभूत सुविधाओं से महरूम है।
वार्डसंख्या 33 :शहर के मूंगड़ा पर स्थित वार्ड संख्या 33 में भी बदहाली का आलम है। गेमनागाजी दरगाह, कृषि मंडी के सामने, मोम्मडन ग्राउण्ड के आस-पास गलियों में सड़कें बनी हुई नहीं है। इससे लोगों को आवागमन में परेशानी झेलनी पड़ रही है। नालियों के अभाव में घरों से निकलने वाला दूषित पानी सड़क पर जमा हो जाता है। गेमनागाजी दरगाह के समीप गलियों में दूषित पानी का भराव हो रखा है। राहगीरों को गोता लगाकर अन्य मार्गों से गुजरना पड़ता है। वहीं वाहन चालकों को भी परेशानी उठानी पड़ रही है। वार्ड में सड़क नाली जैसी मुलभूत सुविधाएं नहीं हेाने से रहवासी परेशान है।
बालोतरा . वार्ड सं. 32 में क्षतिग्रस्त सड़क किनारे उगी बबूल की झाड़ियां।
बालोतरा . वार्ड सं. 33 के एक गली के मुहाने पर पसरा कीचड़।
hin_Deva hin_Deva hin_Deva hin_Deva hin_Deva bho_Deva